ThinkPad

náhľad|Lenovo ThinkPad X1
náhľad|IBM Thinkpad R51
náhľad|Čiastočne otvorený IBM&nbsp;ThinkPad&nbsp;701C so skladacou klávesnicou

**ThinkPad** je značka laptopov a&nbsp;notebookov pôvodne vyvinutá, vyrábaná a predávaná firmou IBM.

V&nbsp;súčasnosti ich vyrába čínska firma Lenovo, ktorá kúpila divíziu firmy IBM na&nbsp;výrobu PC a&nbsp;notebookov. Podpis zmluvy o&nbsp;predaji bol uskutočnený 7.&nbsp;decembra 2004.

## Modelové rady
;Rady, ktoré sú stále vo výrobe
* Séria E / Edge, je CULV notebook pre domácnosti a malé firmy.
* Rad L, je cenovo dostupný pre malé firmy.
* Séria S, sú ultrabooky pre firmy.
* Rad T, je prispôsobený pre náročných užívateľov a veľké firmy, s dôrazom na odolnosť.
* Rad W, je prispôsobený pre veľmi náročných užívateľov s dôrazom na výkon a na odolnosť.
* Séria X, je navrhnutá na mobilitu a výdrž akumulátora.
* Rad X1, X1 Carbon 
** X notebooky sa ďalej delia na X notebook a X tablet
* ThinkPad Yoga
* ThinkPad Twist
* ThinkPad Helix

;Rady, ktoré sa už nevyrábajú
* Rad A
* Séria G
* Rad R, je navrhnutý pre malé a stredné firmy.
* Rad SL, sú lowend notebooky určené pre majiteľov malých firiem s obmedzeným rozpočtom, ktorí hľadajú notebook ako pre multimediálnu zábavu, tak aj pre funkčnosť a podnikanie.
* Rad Z, je podobný radu T, len využíva širokouhlý display (s tým spojené lepšie riešenie napr. reproduktory a pod. - viac miesta v počítači).
* Lenovo 3000, nie je ThinkPad, ale Lenovo "house brand".
* ThinkPad 130, japonská verzia i1300.
* ThinkPad 2xx, klasické 10 "-sub-notebook modely.
* ThinkPad 3xx, klasické mid-range modely.
* ThinkPad 5xx, klasické ultraportable modely.
* ThinkPad 6xx, klasické Slimline modely.
* ThinkPad 7xx, klasické high-end modely.
* ThinkPad 8xx, klasické PowerPC modely.
* ThinkPad i series, klasické modely vyrobené firmou Acer na základe licencie od spoločnosti IBM.
* ThinkPad TransNote, klasický model.
* PC110, klasický Palm-Top model.

## História a súčasnosť
Vonkajším poznávacím znakom týchto notebookov bol zvyčajne konzervatívny čierny hranatý dizajn, ktorý sa od predaja divízie začína pomaly meniť. Tieto zmeny sú zrejme dané technologickým pokrokom a tiež rozdielnu filozofiou spoločnosti Lenovo. Za zmeny možno považovať nasledovné:
* Opätovná zmena spracovania kĺbu (pre zvýšenie odolnosti voči nárazom)
* Zmena materiálov (Lenovo teraz uprednostňuje materiál kovového vzhľadu a vlastností - tzv. "kovové veko")
* Zmena farieb a loga (spoločnosť Lenovo trošku upravila dizajn ThinkPadov, jemné zmeny farieb veka a pod.)

Aj napriek týmto zmenám si ale notebooky radov ThinkPad stále ponechávajú svoje základné vlastnosti, ako je výkon a stabilita. Tieto prvky sú dané pokrokovou ochranou jednotlivých komponentov (napr. aktívna ochrana disku a pod.).

## Výbava
Výbava pri rade ThinkPad býva nadštandardná, oproti iným výrobcom, avšak líši sa pri jednotlivých radoch a modeloch.

### Active Protection System
Aktívna ochrana disku - Active Protection System, pracuje na systéme odstavenia čítacích hláv hard disku, či jeho uspania, na základe dát získaných zo&nbsp;vstavaného akcelerometra (G-snímač). V&nbsp;ponuke originálneho software je výber z troch úrovní nastavenia citlivosti - Low, Medium a&nbsp;High, ďalej potom možnosť ignorovania stálych otrasov, napríklad pri jazde vlakom či autom, nastavenie pre verziu Tablet, pri použití stylusu, a&nbsp;možnosť suspendovania hard disku manuálne, či po&nbsp;uplynutí nastaveného času. Ako zaujímavosť je potrebné ešte spomenúť, že je tu možnosť sledovania blokácie hard disku v&nbsp;reálnom čase priamo v ovládacom programe, či na&nbsp;ikone v&nbsp;oznamovacej oblasti.

Predchodcom tohto systému u&nbsp;starších modelov bol skutočný mini airbag, ktorý chránil disk pri páde počítača atď.

Ďalej je potrebné ešte spomenúť, že hard disk je štandardne uložený v gumových puzdrách, na oboch stranách disku.

### Ochrana proti poliatiu klávesnice
Funguje pri státí notebooku vo vodorovnej polohe tak, že keď dôjde k poliatiu klávesnice kvapalinou, je zvedená odvodnými kanálikmi z klávesnice, z ktorých putuje otvormi v šasi pod notebook. V návode sa uvádza kapacita až jeden deciliter pri jednom postriekaní.

### Roll Cage
Šasi je vyrobené zo zliatiny horčíka, ktorá je situovaná vo vnútri prístroja, a&nbsp;to aj&nbsp;pod displejom, pričom okolité plasty majú iba krycí a dizajnový efekt. Obe časti sú potom spojené kovovými pántami.

### UltraBay
UltraBay slot umožňuje pripojenie viacerých komponentov, teda štandardnú DVD mechaniku možno nahradiť druhým hard diskom, prídavnou batériou, ale aj&nbsp;druhou grafickou kartou. Pre&nbsp;odpojenie zariadenia je dodávaný originálny softvér EasyEject.

### UltraConnect
Je súbor antén okolo displeja, umožňujúci bezdrôtové pripojenie k&nbsp;sieťam Wi-Fi v štandarde a, b, gn, k&nbsp;sieťam WiMAX, a&nbsp;k&nbsp;bezdrôtovému USB WUSB

### ThinkLight
Umožňuje prisvetlenie klávesnice diódou umiestnenou nad displejom, u&nbsp;novších modelov ide o&nbsp;podsvietenie klávesnice.

### Kurzor
Na ovládanie pohybu myši slúži štandardný touchpad, ale aj&nbsp;trackpoint, ide o&nbsp;mini joystick umiestnený medzi klávesmi G, H a B, v&nbsp;súčinnosti s tromi tlačidlami.

### Fingerprint
Spolu s&nbsp;originálnym Biometric Software slúži čítačka odtlačkov prstov na prihlasovanie do&nbsp;systému, či pre rôzne webové aplikácie.

### DisplayPort
Je alternatívou HDMI, pričom prenos nestráca na kvalite i&nbsp;pri použití dlhšieho a&nbsp;menej kvalitného kábla.

### Docking Port & amp; Port Replicators
Port umiestnený zospodu prístroja je určený na&nbsp;zasunutie notebooku do dokovacej stanice, či replikácie stanice. Tieto obohacujú notebook o ďalšie konektory, či jednotky CD ROM.

Pozoruhodným konštrukčným riešením, ktoré sa objavilo v modeli ThinkPad 701C (rok 1995), bola klávesnica, ktorá sa automaticky rozložila súčasne s&nbsp;otvorením notebooku (tzv. *TrackWrite* alebo *[[:en:IBM ThinkPad Butterfly keyboard|butterfly keyboard]]*).

## Externé odkazy
* ThinkWiki
* Fórum o Lenovo na notebooky.cz

## Zdroj

Kategória:Laptopy
Kategória:IBM